Uit die tydskrif: Die seer in vermoorde ds. Liezel de Jager se kring | Huisgenoot
Carla Coetzee en Johané Scott
By die pastorie in die stil straat waar apies in 'n digte, tropiese bos speel, is daar eensklaps konsternasie. In die oprit voor die huis drom 'n groepie mense saam by die motor met die persoonlike nommerplate.
Jy sien die glasskerwe en die stukkende ruit regs agter; op die grond 'n mansbaadjie en knoophemp wat lê waar dit geval het. Dan hou twee sekuriteitsvoertuie stil.
Die tweede keer in minder as 'n week is dié huis op Amanzimtoti, KwaZulu-Natal, 'n misdaadtoneel. Want dit was hier, op haar eie werf, waar die NG dominee Liezel de Jager (38) net ses dae tevore, op 13 Oktober, ná 'n vroegoggenddrafsessie van 'n paar kilometer in raaiselagtige omstandighede vermoor is.
marius schoombieliezel de jagerwerner de jagerkwazulu-natalamanzimtotimoordgemeentekerkng kerk suidkusdominee